ფრენკ ბილინგს კელოგი

ფრენკ ბილინგს კელოგი ( დ. 22 დეკემბერი, 1856 — გ. 21 დეკემბერი, 1937) — ამერიკელი სახელმწიფო მოღვაწე.

ბიოგრაფია
დაიბადა პოტსდამში (ნიუ-იორკის შტატი) 1856 წელს აბიგეილ ბილინგს კელოგისა და აზი კლოგის ოჯახში. ფრენკი 10 წლის იყო, როდესაც ოჯახი გადასახლდა მინესოტაში. აქ იგი მუშაობდა ფერმაში, მოგვიანებით გაემგზავრა როჩესტერში, სადაც მუშაობდა კლერკად იურიდიულ კანტორაში. 1882–1887 წლებში საოლქო პროკურორია. 1886 წელს დაქორწინდა კლარა კუკზე. 

1912 წელს აირჩიეს ამერიკის ადვოკატთა ასოციაციის თავმჯდომარედ. 1916 წელს აირჩიეს სენატში. 1923 წელს პრეზიდენტმა უორენ ჰარდინგმა გააგზავნა მეხუთე პანამერიკულ კონფერენციაზე სანტიაგოში (ჩილე). 1923-1925 წლებში ამერიკის ელჩია დიდ ბრიტანეთში. 

1925 წელს პრეზიდენტმა კულიჯმა დანიშნა სახელმწიფო მდივნად. აღნიშნულ თანამდებობაზე მისი ყველაზე ცნობილი ქმედებაა კელოგ-ბრიანის პაქტის ხელმოწერა, რისთვისაც 1929 წელს დააჯილდოვეს ნობელის პრემიით მშვიდობის დარგში. 

რესურსები ინტერნეტში
 ფრენკ კელოგის ბიოგრაფია 
 გვერდი საიტზე Nobelprize.org 

კატეგორია:აშშ-ის სახელმწიფო მდივნები
კატეგორია:აშშ-ის სენატორები
კატეგორია:დაბადებული  22 დეკემბერი
კატეგორია:დაბადებული 1856
კატეგორია:გარდაცვლილი  21 დეკემბერი
კატეგორია:გარდაცვლილი 1937
კატეგორია:ამერიკელი ნობელის პრემიის ლაურეატები
კატეგორია:ნობელის პრემიის ლაურეატები მშვიდობის განმტკიცებაში
კატეგორია:XIX საუკუნის ამერიკელი პოლიტიკოსები